Judge Rotenberg Center

Judge Rotenberg Center (JRC) (1994ra arte, Behavior Research Institute) hezkuntza bereziko erakunde estatubatuarra da, 1971n sortu zena eta Canton herrian (Massachusetts) dagoena. Haur zein heldu gazte desgaituen, batez ere autisten, portaera aldatzeko programan deskarga elektrikoko gailuak erabiltzeagatik ezaguna da. 2010ean, Nazio Batuen Erakundeak JRCk torturak erabiltzen zituela aitortu zuen.    

Judge Rotenberg Centerrek portaera-analisi aplikatua (ABA terapia) erabiltzen du. Portaera aldatzeko programa abertsio-terapian oinarritzen da.

Langileei elkarren aurka txosten anonimoak aurkeztera gomendatzen zaie, eta debekatuta dago kasualitateko elkarrizketa egitea. Ikasleen arteko komunikazioa ere mugatzen dute.

Sei ikasle prebenitu zitezkeen arrazoiengatik hil dira Judge Rotenberg Centerren 1971n sortu zenetik: 

 1981ean, ikasle bat asfixiatuta hil zen;
1981eko uztailaren 18an, Danny Aswad, 14 urteko mutil autista, BRIn hil zen, oheari ahoz behera atxikita zegoela;
1985ean, Vincent Milletich, 22 urteko gizon autista, BRIn hil zen asfixiagatik;
1987an, Abigail Gibsonek, konbulsietako nahaste bat zuen 29 urteko emakumeak, bihotzekoa izan zuen bere gelan gauez, eta bi egun geroago hil zen Sturdy Memorial ospitalean;
1990ean, 19 urteko Linda Cornelison, adimen-urritasuna zuena, urdail-hesteetako zulaketarekin lotutako konplikazioengatik hil zen;
1998an, 16 urteko Silverio Gonzalez, 11 hilabete JRCn eman zituena, autobusetik salto eginez askatzeko saiakera egin zuen. Buruko zauri baten ondorioz hil zen.

2006an, zentroko 17 psikologoetatik 14k, psikologia zuzendariak barne, lizentziarik ez zutela jakin zen.

Zentroak lobby egiten dio gobernuari, mehatxatuko luketen legeak onartu ezin dezan. 2010ean, 100.000 dolar baino gehiago gastatu zituen deskarga elektrikojo gailuak erabiltzea debekatuko zuen lege-proposamenari aurka egiteko. 2011n, milioi dolar baino gehiago gastatu zituen lobby egiteko.

Giza eskubideen aldeko hainbat ekintzaile erakundea ixtera behartu nahian dabiltza. Zentroaren aurka dauden erakundeen artean daude, besteak beste, Autistic Self Advocacy Network, Disability Rights International eta Community Alliance for the Ethical Treatment of Youth. JRCren aurka egin duten aktibista aipagarrien artean Ari Ne'eman, Shain Neumeier eta Ly Xīnzhèn M. Zhǎngsūn Brown daude.

Erakundean erabiltzen den deskarga elektrikoko gailua dezelerazio elektroniko graduatua (GED) da. Matthew Israelek asmatu zuen, erakundearen sortzaileak. Elikagai eta Sendagaien Administrazioak 2020an GEDren debekua formalizatu zuen bitartean, gailu hau erabiltzen jarraitu ziren COVID-19 pandemiaren garaian. Guraso batzuek beren tokiko eskola barrutien aurkako auziak aurkeztu eta irabazi dituzte euren seme-alabak JRCn matrikulatzeagatik.

 Erreferentziak 

 Kanpo estekak 
  Webgune ofiziala

Kategoria:501(c)(3) erakundeak
Kategoria:Desgaitasunetarako erakundeak
Kategoria:Hezkuntza berezia
Kategoria:Autismoaren pseudozientzia
Kategoria:Hezkuntza erakundeak
Kategoria:Tortura
Kategoria:Haurren aurkako biolentzia
Kategoria:Pertsona desgaituen aurkako krimenak
Kategoria:Giza eskubideen urraketak Ameriketako Estatu Batuetan